en en id en en en en en id en en en en id pl en en en id ms ms id en en ms en en id id id id id ms ms id id id id en en id id id ms en en en en en id en id en ms en id id id id id id id id en en en en en en id en id id en en en en en en en en en en en es en en en en en
[VIDEO] "Panther", Pembunuh Kereta Kebal T-14 "Armata" - Defence Security Asia
Apa yang menarik pada kereta kebal utama “Panther” adalah meriamnya yang berkaliber 130mm dipanggil “Future Gun System” (FGS), berbanding kereta-kereta kebal utama yang lain di pasaran yang menggunakan meriam berkaliber 105mm, 120mm atau 125mm (terutamanya kereta kebal buatan Russia).
By admin On Jun 15, 2022
(DEFENCE SECURITY ASIA) — Beberapa hari lepas pada pameran Eurosatory yang berlangsung di kota Paris, firma pertahanan Jerman, Rheimetall telah mempamerkan buat pertama kali kereta kebal utama “Panther” yang dikatakan adalah pengganti kepada kereta kebal utama “Leopard” yang amat popular di seluruh dunia.
Populariti kereta kebal utama “Leopard” itu memang tidak dapat dinafikan sehinggakan negara-negara jiran kita, Indonesia dan Singapura juga menggunakannya.
Apa yang menarik pada kereta kebal utama “Panther” adalah meriamnya yang berkaliber 130mm dipanggil “Future Gun System” (FGS), berbanding kereta-kereta kebal utama yang lain di pasaran yang menggunakan meriam berkaliber 105mm, 120mm atau 125mm (terutamanya kereta kebal buatan Russia).
Menurut syarikat Rheimetall, meriam dengan peluru yang lebih besar itu akan memberi kesan 50 peratus lebih baik pada jarak yang lebih jauh berbanding meriam-meriam dengan kaliber yang lebih kecil seperti 120mm.
Kereta kebal utama “Panther” dengan jarak operasi 500km itu juga akan dilengkapi dengan beberapa Remote Control Weapon System (RCWS).
Ketua Pegawai Eksekutif Rheimetall Armin Papperger berkata, kemunculan kereta kebal utama “Panther” berlaku ketika peperangan menggunakan senjata-senjata berat (war of heavy weapon) telah kembali ke benua Eropah.
“Kita melihat dalam beberapa bulan kebelakangan ini apa yang akan berlaku dan apa yang telah berlaku dalam konflik di antara Ukraine dan Russia,” katanya mengenai peperangan yang menyaksikan pembabitan kereta kebal dan kemusnahannya di kedua-dua pihak.
Selain meriam dan peluru yang lebih besar, kereta kebal utama itu juga akan dilengkapi dengan beberapa sistem persenjataan yang lain, bagi membolehkannya menangani ancaman dengan lebih berkesan.
Ia akan dilengkapi dengan sistem loitering munitions “Hero 120”, sejenis roket atau pesawat tanpa pemandu yang boleh berlegar-legar di udara dan diprogramkan untuk mengenalpasti sasaran serta memusnahkannya.
Kereta kebal utama terbaru Jerman itu juga akan dilengkapi dengan pod untuk melancarkan dron.
Dengan berat 59 tan, kereta kebal utama “Panther” itu mempunyai tiga orang krew tetapi ia juga memiliki ruangan untuk krew keempat.
Klik Untuk Muat-Turun Aplikasi Defence Security Asia di Google Play Store:
Untuk memastikan kereta kebal utama “Panther” itu berjaya mengharungi medan peperangan era moden pada ketika ini, Rheinmetall melengkapkannya dengan sistem pertahanan aktif, pasif dan top-attack bagi mengelak ia daripada menjadi mangsa sistem anti-kereta kebal.
Saiz kereta kebal utama “Panther” yang lebih kecil itu juga membolehkan ia diangkut ke mana-mana menggunakan keretapi tanpa membuat persediaan yang panjang.
Amacam, kereta kebal utama “Panther” ini boleh ganti kereta kebal “Pendekar” (T-91 Twardy) kita ke? — DSA
admin 2211 posts 0 comments
Satelit Komunikasi MEASAT-3d Dilancar Roket Ariane 5 Pada 22 Jun Ini
Kapal Selam Kelas-“Taigei” Jepun Kini Mampu Serang Pangkalan Musuh
You might also like More from author
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat…
Krisis Tenaga Buatkan Jerman Kembali “Mesra” Dengan Arab Saudi, UAE
Radar AESA APG-79 Jadi Pilihan FA-50 Block 20?
Find Us On Facebook
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat “Non-Critical”
Krisis Tenaga Buatkan Jerman Kembali “Mesra” Dengan Arab Saudi, UAE
Radar AESA APG-79 Jadi Pilihan FA-50 Block 20?
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.